Yrkes- og studiekompetanse

Yrkes- og studiekompetanse (YSK) (tidligere Tekniske og allmenne fag, TAF) er et 4-årig videregående dobbelkompetanseløp som kombinerer yrkesfaglig kompetanse med fag- og svennebrev og spesiell studiekompetanse. Skolene samarbeider med bedrifter som har elevene i lærlingpraksis i perioder, eller faste dager i uken, mens den teoretiske opplæringen skjer på skolen.Kuben videregående skole: Skolens tilbud: YSK - Yrkes- og studiekompetanse , hentet 30. september 2013 Utdanningsløpet ble opprettet under Reform 94 og tilbys i dag ved et utvalg av videregående skoler i hele landet.

Etter Kunnskapsløftet ble tilbudet fra 2011 offisielt sett omdøpt til yrkes- og studiekompetanse ettersom begrepet allmennfag ble tatt bort i den nye reformen. Imidlertid er det tidligere navnet fremdeles utstrakt brukt av både skoler og samarbeidsbedriftene, og forkortelsen TAF er fortsatt nyttet som et varemerke for utdannelsen.

 Organisering 
Organiseringen av YSK varierer fra skole til skole, men flesteparten av skolene ligger innenfor følgende beskrivelse.

Elevene søker seg til tilbudet direkte fra 10. trinn i forbindelse med opptaket til videregående opplæring. Det kan foreligge karakterkrav for opptak til tilbudet, spesielt innen matematikk, for å være kvalifisert. Det er ikke uvanlig at skolens samarbeidsbedrifter ønsker elevene til intervju før opptak, siden eleven må inngå lærlingeavtale med bedriften og binder seg for fire år.

De to første årene er det ikke uvanlig at eleven mottar noe lønn for arbeidsperiodene. Det to siste årene får elevene lærlingestatus, og lønn deretter. Det er mulig å krysse til ordinær lærekontrakt etter to år, da uten å oppnå spesiell studiekompetanse.

 Historie 
Bakgrunnen for etableringen av YSK, da kalt TAF, var å legge til rette for at «skoleflinke» elever i økt grad skulle velge utdannelse innen yrkesfagene. Tilbudene innen bygg og anlegg, TIP (mekanisk) og elektro er spesielt rettet mot videre ingeniørutdanning, mens TAF-løpet innen helse-og sosialfag kvalifiserer for høgskole og universitetsstudier innen medisin.

Knarvik videregående skole var den første skolen som allerede i 1992 prøvde ut TAF innen studieretningen mekaniske fag.

 Skoleoversikt 
Følgende skoler har tilbud innen YSK, per høst 2025.vilbli.no: Spesielle tilbud i fylket, hentet 30. mai 2025

 Oslo: 
 Kuben videregående skole, byggfag: tømrer og betongarbeider og helsefagarbeider
 Agder: Tilbys ikke
 Akershus: Tilbys ikke (siden 2024https://www.nrk.no/stor-oslo/akershus-vil-legge-ned-dyre-yrkeslinjer-1.17133610)
 Buskerud:
 Hønefoss videregående skole, helse- og oppvekstfag
 Lier videregående skole, barne- og ungdomsarbeiderfag, Salg, service og reiseliv
 Finnmark: Tilbys ikke
 Innlandet:
 Elverum videregående skole, salg og reiseliv 
 Raufoss videregående skole, industriteknologi
 Møre og Romsdal: 
 Hustadvika videregående skole, bygg- og anleggsteknikk, teknologi- og industrifag
 Haram videregående skole, elektro og datateknologi, teknologi- og industrifag
 Nordland:
 Sandnessjøen videregående skole, marine fag
 Rogaland:
Dalane videregående skole, bygg- og anleggsteknikk, teknologi og industrifag og elektrofag
Sauda videregående skole, kjemiprosess og industriteknologi
 Telemark: Tilbys ikke
 Troms: Tilbys ikke
 Trøndelag: Tilbys siden 2022 ved kun en skolehttps://www.ilevanger.no/rektor-mister-vi-taf-rammer-det-hele-levanger-videregaende/s/5-125-63195)
 Verdal videregående skole, tømrer og betongarbeider, Industriteknologi
 Vestfold: Tilbys ikke (siden 2019https://www.vestfoldfylke.no/no/skoler/farder-vgs/meny/opplaringstilbud/tekniske-og-almenne-fag-taf/)
 Vestland:
 Fusa videregående skole, helse- og oppvekstfag, marine fag, restaurant og matfag, mekaniske fag, automatisering
 Knarvik videregående skole, bygg- og anleggsteknikk, elektro- og datateknologi, helse- og oppvekstfag, teknologi- og industrifag
 Måløy videregående skole, helsearbeiderfag, akvakultur, industriteknologi
 Østfold: 
 Frederik II videregående skole, Salg, service og reiseliv

 Referanser 

 Eksterne lenker 
 Nettsted om TAF
 Vilbli.no YSK

Kategori:Videregående opplæring i Norge
Kategori:Fagopplæring
Kategori:Etableringer i 1992